मरुहिटीमै बस्ने साहित्यकार एवं पत्रकार हृदयचन्द्रसिंह प्रधान उनको प्रेरक । उनी कुनै राजनीतिक दलको सदस्य भएनन्, तर बहुदलप्रति अविचलित आस्था रह्यो उनमा । पत्रकारिता रहेर राजनीतिक दलको सदस्य बन्नु असङ्गत हो भन्थे तर सूर्यप्रसाद उपाध्यायको निकट थिए । दिनको एकपल्ट उनीकहाँ पुगेरै छाड्ने । नेपाली समाजका भोल्तेयर झा काँग्रेस, कम्युनिष्ट र प्रजातन्त्रप्रेमी पञ्चनेता सबैलाई पत्रिकामा स्थान दिन्थे । राजा महेन्द्रको बिगबिगी बढेका बेला शुरु भएको ‘नेपाल टाइम्स’ व्यापारिक पत्रकारिताको वातावरणमा धेरै टिक्न सकेन । आर्थिक अभावका कारण २०४९–५०देखि बन्द भयो । होण्डा मोटरबाइक र ओमेगा घडी उनका ब्राण्ड थिए । २००७ नं को मोटरसाइकलको आफ्नै अर्थ थियो । ऋणले ग्रस्त थिए तर पनि पत्रिकाको दश पैसाले सन्तुष्ट थिए । उनले सरकारी पद अस्वीकार नै गरे । अहिले पत्रिकाका अङ्कहरु त्रिवि केन्द्रीय पुस्तकालयमा सुरक्षित छ ।
